wickkiey/tamil-wikipedia-chunked huggingface dataset:
# வில்லியம் சோமர்செட் மாம்

## வாழ்க்கை மற்றும் தொழில்

### பின்னணி மற்றும் தொடக்க ஆண்டுகள்

வில்லியம் சோமர்செட் மாம் வழக்கறிஞர் குடும்பத்தில் இருந்து வந்தவர். இவரது தாத்தா, ராபர்ட் மாம் (1788-1862), இங்கிலாந்து மற்றும் வேல்ஸ் சட்ட சங்கத்தின் ஒரு முக்கிய வழக்குரைஞர் மற்றும் இணை நிறுவநர் ஆவார். சோமர்செட் மாமின் தந்தை, ராபர்ட் ஓர்மண்ட் மாம் (1823–1884), பாரீசைத் தளமாகக் கொண்ட ஒரு வளமான வழக்குரைஞராக இருந்தார்; அவரது மனைவி, எடித் மேரி, *நீ* ஸ்னெல், தனது வாழ்க்கையின் பெரும்பகுதியை பிரான்சில் வாழ்ந்தார், அங்கு இத்தம்பதியரின் அனைத்து குழந்தைகளும் பிறந்தன. ராபர்ட் மாம் அவரது மூத்த மகன் சார்லஸ் பின்னர் செய்ததைப் போல. அங்குள்ள பிரித்தானிய தூதரகத்தின் சட்ட விவகாரங்களைக் கையாண்டார். இரண்டாவது மகன், ஃபிரடெரிக், ஒரு பாரிஸ்டர் ஆனார், மேலும் பிரிட்டனில் ஒரு சிறந்த வழக்கறிஞர் தொழிலைக் கொண்டிருந்தார் - *டைம்ஸ்* அவரை "ஒரு சிறந்த சட்டப் பிரமுகர்" என்று விவரித்தது. இவர் லார்ட் ஆஃப் அப்பீல் இன் ஆர்டினரி (1935-1938) ஆகவும் லார்ட் ஆஃப் சான்செல்லர் (1938 -1939) - பணியாற்றினார். இத்தம்பதியினரின் இரண்டு இளைய மகன்கள் எழுத்தாளர்கள் ஆனார்கள்: ஹென்றி (1868-1904) கவிதைகள், கட்டுரைகள் மற்றும் பயண புத்தகங்களை எழுதினார்.
# வன இராத் தவளை

**வன இராத் தவளை** (*Forest night frog*)(*நைக்டிபேட்ராச்சசு சில்வாடிகசு*) என்பது இந்தியாவில் நைக்டிபட்டிராசிடே குடும்பத்தினைச் சார்ந்த ஒரு தவளைச் சிற்றினம் ஆகும். இது இந்தியாவில் மட்டுமே காணப்படும் அகணிய உயிரி. இதன் இயற்கையான வாழிடங்கள் வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும்.
# வன இராத் தவளை

## வகைப்பாட்டியல்

இந்த சிற்றினம் 1937ஆம் ஆண்டில் சி. ஆர். நாராயண் ராவ் என்பவரால் கண்டுபிடிக்கப்பட்டது. மேலும் 74 ஆண்டுகளாகக் காணப்படாமல் இருந்த இத்தவளை அழிந்துவிட்டதாகக் கருதப்பட்டது. ஊர்வனவியலாளர் சத்யபாமா தாசு பிஜுவால் 2011ஆம் ஆண்டு *நைக்டிபேட்ராச்சசு பூச்சா* மற்றும் *நைக்டிபேட்ராச்சசு* பேரினத்தைச் சேர்ந்த மற்ற சிற்றினங்களின் கண்டுபிடிப்புடன் இதன் மறு கண்டுபிடிப்பு ஒத்துப்போனது.
# லெப்பிடகதிசு சுகாரியோசா

**லெப்பிடகதிசு சுகாரியோசா** (தாவர வகைப்பாட்டியல்: *Lepidagathis scariosa*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “லெப்பிடகதிசு” பேரினத்தில், 151 இனங்கள் ஏற்றுக்கொள்ளப் பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1832 ஆம் ஆண்டு வெளியிடப்பட்டுள்ளது.ஆப்பிரிக்க நாடுகளிலும், வளைகுடா நாடுகளிலும், இத்தாவரயினம் காணப்படுகிறது. இத்தாவரம், பெட்ரோலியம் ஆய்வுகளில் (Bio active Component) பயனாகிறது.
# லெப்பிடகதிசு கிரிசுட்டாட்டா

**லெப்பிடகதிசு கிரிசுட்டாட்டா** (தாவர வகைப்பாட்டியல்: *Lepidagathis cristata*) என்ற தாவரயினம், *லெப்பிடகதிசு* என்ற பேரினத்தின் கீழ் வகைப்படுத்தப்பட்டுள்ளது. இப்பேரினம், முண்மூலிகைக் குடும்பம் என்ற தாவரவியல் குடும்பத்தினைச் சார்ந்ததாகும். இத்தாவரயினத்தின் பிறப்பிடம் இந்தியா என அறிவிக்கப்பட்டுள்ளது. உலகின் பல நாடுகளில் இது அறிமுகத் தாவரயினமாக உள்ளது. மகப்பேறுக்காக பாரம்பரிய மருத்துவத்தில் இத்தாவரத்தைக் குறித்து காய்ச்சல், சோரியாசிசு, பாம்பு கடி போன்ற பல மருத்தக ஐரோப்பிய ஆய்வில் இத்தாவரம் பயன்படுத்தப்படுகிறது.
# உலுல்சாசைட்டு

பிரான்சு நாட்டில் உள்ள குவார்ட்சைட்டு வைப்புகளிலில் (47°42′50″வடக்கு 1°29′20″மேற்கு) இந்த கனிமம் முதலில் 2000 ஆம் ஆண்டில் கண்டுபிடிக்கப்பட்டது. கனிமத்தை கண்டுபிடித்த பிரெஞ்சு புவியியலாளர் ஒய். உலுல்சாக்கு நினைவாக அவர் பெயர் கனிமத்திற்கு வைக்கப்பட்டது. இந்த வைப்புப் படிவுகளில் உலுல்சாசைட்டு கனிமம் குவார்ட்சு மற்றும் சிடரைட்டு கனிம இழைகளின் குவார்ட்சைட்டு-சுண்ணாம்பு பற்றிணைப்பாக காணப்படுகிறது. இவ்விழைகளில் அபாடைட்டு, கோயாசைட்டு மற்றும் பைரைட்டு ஆகிய கனிமங்களும் சேர்ந்திருக்கின்றன.  
P என்ற இடக்குழுவுடன் உலுல்சாசைட்டு முச்சரிவச்சுக் கனிமமாக படிகமாகிறது. (Pb<sub>2</sub>Zn(Fe<sup>2+</sup>,Zn)<sub>2</sub>Fe<sup>3+</sup><sub>4</sub>(AsO<sub>4</sub>)<sub>4</sub>(OH)<sub>10</sub>). என்ற மூலக்கூற்று வாய்ப்பாட்டைக் கொண்ட இயேமிசைட்டு கனிமத்தின் படிக அமைப்பை ஒத்த வடிவமைப்பையே உலுல்சாசைட்டும் ஏற்றுள்ளது.  
பன்னாட்டு கனிமவியல் சங்கம் உலுல்சாசைட்டு கனிமத்தை Lul என்ற குறியீட்டால் அடையாளப்படுத்துகிறது.
# மைடியர் குட்டிச்சாத்தான்

| caption = விளம்பர சுவரோட்டி
| director = ஜிஜோ பொன்னூஸ்
| producer = அப்பச்சன்
ஜோஸ் புன்னூஸ்
| writer = ரகுநாத் பலேரி
<small>**(மலையாள உரையாடல்)**</small>
இக்ராம் அக்தர்
<small>**(இந்தி உரையாடல்)**</small>
| starring = கொட்டாரக்கர ஸ்ரீதரன் நாயர்  
தலிப் தஹில்
சோனியா
மாஸ்டர் அரவிந்த்
மாஸ்டர் முகேசு
சூர்யா கிரண்
ராசன் பி. தேவ்
ஜெகதே சிறீகுமார்
ஜெகதீஸ்
நெடுமுடி வேணு
| music = இளையராஜா
| cinematography = அசோக் குமார்
| editing = டி. ஆர். சேகர்
| studio = நவோதயா படப்பிடிப்பு வளாகம்
| distributor = நவோதாயா வெளியீடுகள்
| released =
| runtime = 97 நிமிடங்கள்
| country = இந்தியா
| language = மலையாளம்
| budget = 3டி வடிவில் எடுக்கப்பட்ட முதல் இந்தியத் திரைப்படம் இதுவாகும். இப்படத்திற்கு ரகுநாத் பலேரி திரைக்கதை அமைத்துள்ளார். தீய மந்திரவாதியின் கட்டுப்பாட்டில் இருக்கும் " குட்டிச்சாத்தன் " என்ற மாய சக்தியைச் சுற்றி இக்கதை வருகிறது. அது மந்திரவாதியிடமிருந்து மூன்று குழந்தைகளால் விடுவிக்கப்பட்டு, அவர்களுடன் நட்பு கொள்கிறது. படத்திற்கு இளையராஜா இசையமைக்க, ஒளிப்பதிவையும், படத்தொகுப்பையும் முறையே அசோக் குமார், டி. ஆர். சேகர் ஆகியோர் மேற்கொண்டனர். இப்படத்தின் வழியாக ஜெகதீஷ் மற்றும் ஜைனுதீன் ஆகியோர் நடிகர்களாக அறிமுகமாயினர்.  
இப்படம் வெளியாகி நல்ல வரவேற்பைப் பெற்று, 2.5 கோடிக்கு மேல் வசூலித்தது. முதலில் மலையாளத்தில் படமாக்கப்பட்ட இப்படம், மறு படத்தொகுப்பு செய்யப்பட்ட பதிப்பு 1997 இல் மீண்டும் வெளியிடப்பட்டது. இது மலையாளத்தின் முதல் டிடிஎஸ் திரைப்படமாகும். இது 1998 இல் இந்தியில் *சோட்டா சேட்டன்* என்ற பெயரில் மொழிமாற்றம் செய்யப்பட்டது, இது 1.30 கோடி வசூலித்து வெற்றியும் பெற்றது. ஊர்மிளா மடோண்த்கர் இடம்பெற்ற காட்சிகள் பின்னர் சேர்க்கப்பட்டன. 2010 ஆம் ஆண்டில், பிரகாஷ் ராஜ் மற்றும் சந்தானம் ஆகியோர் நடித்த காட்சிகள் கூடுதலாக சேர்க்கப்பட்டு தமிழில் *சுட்டி சாத்தான்* என்ற பெயரில் வெளியிடப்பட்டது. 25 ஆகத்து 2011 அன்று கூடுதல் காட்சிகளுடன் புதிய மறு-முதன்மைப் பதிப்பு வெளியானது.
# மைடியர் குட்டிச்சாத்தான்

## கதை

முக்கியமாக தென்னிந்திய மாநிலமான கேரளத்தில் வழிபடப்படும் "சாத்தான்" என்று பிரபலமாக அறியப்படும் ஒரு தெய்வத்தின் சிறப்புகளை அடிப்படையாகக் கொண்டு " குட்டிச்சாத்தன் " என்ற பாத்திரம் உருவாக்கப்பட்டுள்ளது. கொடூரமான மந்திரவாதிகளில் ஒருவரான கரிம்பூதம் என்பவர் கண்ணுக்குத் தெரியாத ஆவி ஒன்றை தனது மந்திர மந்திரங்களால் அடிமைப்படுத்துகிறார். அதை அவர் "குட்டிச்சாத்தான்" என்று அழைக்கிறார். இரண்டு சிறுவர்களும் ஒரு சிறுமியும் குட்டிச்சாத்தனுடன் தற்செயலாக நட்பு கொள்கின்றனர். மேலும் மந்திரவாதியின் பிடியில் இருந்து அதை விடுவிக்கின்றனர்.  
இந்த சாத்தன் குழந்தைகளுடன் நட்பாக பழகிறது. அது ஒரு நல்ல நண்பன் என்பதை அவர்கள் புரிந்துகொள்கிறார்கள். சிறுமி இரண்டு காரணங்களால் குட்டிச்சாத்தனை தனது வீட்டில் வைத்துக்கொள்வதாக உறுதியளிக்கிறாள்: ஒன்று, அவளுடைய தந்தை அளவுக்கு அதிகமாக குடிப்பவர், அதனால் அவள் மந்திர சக்தியுடைய சாத்தனைக் கொண்டு தன் தந்தையைத் திருத்த விரும்புகிறாள், ஏனெனில் அவளுடைய தாய் இறந்த பிறகு, அவரைக் கட்டுப்படுத்துபவர் யாரும் இல்லை; இரண்டாவதாக, சாத்தன், சிறு பையன் உருவத்தில் இருந்தாலும் நிறைய குடிக்கக்கூடியது. அவள் தந்தை குடிப்பதை எல்லாம் அது குடித்து முடித்துவிடும், அதன் மூலம் அவளுடைய தந்தையின் அணுகுமுறையை மாற்றம் வரும் என எண்ணுகிறாள்.  
அதே நேரத்தில், குட்டிச்சாத்தனை மீண்டும் தன் கட்டுப்பாட்டில் கொண்டுவர கொடூர மந்திரவாதி விரும்புகிறார். மந்திரவாதி குட்டிச்சாத்தானின் உரிமையாளராக இருந்தாலும், இறுதியில் சாத்தனால் எரித்து கொல்லப்படுகிறார். சாத்தான் பின்னர் ஒரு வௌவாலாக மாறி பறந்து செல்கிறது.
# மைடியர் குட்டிச்சாத்தான்

## நடிகர்கள்

- எம். பி. ராம்நாத் - குட்டிச்சாத்தான் (கண்ணுக்கு தெரியாத குட்டிச்சாத்தனின் குரல் நெடுமுடி வேணு)
- கொட்டாரக்கர ஸ்ரீதரன் நாயர் – கொடூரமான மந்திரவாதி
- சோனியா – லட்சுமி
- மாஸ்டர் சுரேஷ்/சூர்யகிரண்— விஜய்
- மாஸ்டர் அரவிந்த் - வினோத்
- மாஸ்டர் முகேஷ்
- தலிப் தஹில் – லட்சுமியின் தந்தை
- ஆலும்மூடன்
- பி. ஏ. லத்தீப்
- அமன் எம். ஏ.
- ஜெகதே சிறீகுமார் (1998 இல் சேர்க்கப்பட்ட பகுதியில்)
- சைனுதீன் - பார்டெண்டர்
- ராசன் பி. தேவ் – பள்ளி ஆசிரியர்
- ஜெகதீஷ் - நடன அறிவிப்பாளர்
- கலாபவன் மணி தட்சினேந்த்ய மந்திரவாதியாக (1998 இல் சேர்க்கப்பட்ட பகுதியில்)
- கல்லாப்பெட்டி சிங்காரம் — ரிக்சா ஓட்டுநர்
- சலீம் குமார் (1998 இல் சேர்க்கப்பட்ட பகுதியில்)
- நாதிர்ஷா (1998 இல் சேர்க்கப்பட்ட பகுதியில்)  
; இந்திப் பதிப்பு  
- ஊர்மிளா மடோண்த்கர்&nbsp;– மிஸ் ஹவா ஹவாயாக
- தலிப் தஹில்&nbsp;– லட்சுமியின் தந்தையாக
- சதீசு கௌசிக்&nbsp;– பேராசிரியர் சஷ்மிசாக
- சக்தி கபூர்&nbsp;- கொடூர மந்திரவாதியான பாபா கொண்டோலாக
- ரவி பஸ்வானி&nbsp;– ராஜாவாக
- ஹரிஷ் குமார்&nbsp;– அந்தோனி கொன்சால்வ்சாக  
; தமிழ்ப் பதிப்பு  
- பிரகாஷ் ராஜ் - கொடூர மந்திரவாதி
- சந்தானம் - விஞ்ஞானி
# மைடியர் குட்டிச்சாத்தான்

## தயாரிப்பு

### வளர்ச்சி

3டியில் எடுக்கப்பட்ட முதல் இந்தியத் திரைப்படம் *மை டியர் குட்டிச்சாத்தான்* ஆகும். நவோதயா அப்பச்சனின் மகன் ஜிஜோ பொன்னூஸ் இந்தப் படத்தின் மூலம் இயக்குநராக அறிமுகமானார். *படையோட்டம்* (1982) படத்திற்குப் பிறகு, ஒளிப்பதிவாளர் ராமச்சந்திர பாபு காட்டிய "அமெரிக்கன் சினிமோட்டகிராப்பர்" என்ற கட்டுரையைப் படித்து அதனால் ஈர்க்கப்பட்ட ஜிஜோ 3டி திரைப்படத்தை இயக்க முடிவு செய்தார்.
# மைடியர் குட்டிச்சாத்தான்

## தயாரிப்பு

### வளர்ச்சி

#### தொழில்நுட்பம்

தொழில்நுட்பத்தைப் புரிந்து கொள்ள, ஜிஜோ கலிபோர்னியாவின் பர்பாங்கிற்கு பலமுறை பயணம் செய்து 3டி படங்களின் மாதிரி படச்சுருள்களை வாங்கி தனது படப்பிடிப்பு வளாகத்தில் முன்னோட்டம் செய்துபார்த்தார். அதைக்கண்டு நம்பிக்கைக் கொண்ட அப்பச்சன் இந்தப் படத்தை 40 லட்ச ரூபாய் செலவில் தயாரிக்க முடிவு செய்தார். ஜிஜோ தனது நண்பரான தாமஸ் ஜே ஈசாவின் உதவியுடன் படத்திற்குத் தேவையான உபகரணங்களை அமெரிக்காவிலிருந்து இறக்குமதி செய்தார். சோனியா போஸ், எம். டி. ராம்நாத் ஆகியோர் குழந்தை நட்சத்திரங்களாக இடம்பெற்றனர். எம். டி. ராம்நாத் குறிப்பிடதக்க பாத்திரத்தை ஏற்றிருந்தார்.  
அசோக் குமார் இப்படத்திற்கு ஒளிப்பதிவு செய்தார். இதன்மூலம் 3டி படத்தை எடுத்த இந்தியாவின் முதல் ஒளிப்பதிவாளர் என்ற பெருமையைப் பெற்றார். பிரபல இயக்குநராக வலம் வந்த டி. கே. ராஜீவ் குமார், இந்தப் படத்தின் மூலம் உதவி இயக்குநராக தனது தொழில் வாழ்க்கையைத் தொடங்கினார்.  
1997 இல் எடுக்கப்பட்ட இந்தி பதிப்பில், சக்தி கபூர் மந்திரவாதி பாத்திரத்தில் நடித்தார் (முதலில் ஆலும்மூடன் நடித்தார்), அவர் சைத்தானை பிடிக்க முயற்சிக்கிறார், ஆனால் கண்ணாடியில் சிக்கிக் கொள்கிறார். 2010 இல் வெளியான இதன் மறு வெளியீட்டுத் தமிழ்ப் பதிப்பில் பிரகாஷ் ராஜ் இந்த பாத்திரத்தை ஏற்றிருந்தார். ஜெகதே சிறீகுமாரின் வேடத்தில் சதீசு கௌசிக் ஒரு விஞ்ஞானியாக நடித்தார். அவர் சைத்தானைப் பிடிக்க முயல்கிறார், ஆனால் அழிக்கப்படுகிறார். இந்த கதாபாத்திரத்தை 2010 பதிப்பில் சந்தானம் ஏற்று நடித்தார்.
# மைடியர் குட்டிச்சாத்தான்

## தயாரிப்பு

### படப்பிடிப்பு

சரியான திட்டமிடலுடன் படப்பிடிப்பு நடத்தியபோதும், படப்பிடிப்பை முடிக்க சுமார் 90 நாட்கள் ஆனது. இது ஒரு சாதாரண படத்தின் படப்பிடிப்புக் காலத்தை விட மூன்று மடங்கு ஆகும். ஒளியமைப்பிற்கான செலவு 2டி படத்தை விட அதிகமாக இருந்தது. நவோதயா ஸ்டுடியோவிலும், காக்கநாடு பகுதியைச் சுற்றியுள்ள இடங்களிலும் படப்பிடிப்பு நடைபெற்றது. "ஆழிப்பழம் பெருக்க" (தமிழ்ப் பதிப்பில்: சின்னக் குழந்தைகளே) பாடல் படப்பிடிப்பு முடிக்க 14 நாட்கள் ஆனது.
# மைடியர் குட்டிச்சாத்தான்

## பாடல்கள்

;1984 பதிப்பு  
; 2010 பதிப்பு  
**சுட்டி சாத்தன்** இந்த பதிப்பில் ஷரத் இசையமைத்த புதிய பாடல்கள் "சின்னக் குழந்தைகளே" (ஆழிப்பழம் பெருக்க) மறு உருவாக்கம் செய்யப்பட்டது. பாடல் வரிகளை மதன் கார்க்கி எழுதினார்.  
- குட்டிச்சாத்தான் வந்தேன்டா - கே. எஸ். சித்ரா
- அந்தர தாரகை - சஜ்லா
- பூம் பூம் சாத்தன் - ஷரத் (ம) குழுவினர்
- உலகமே ஓடிடாதே - ஸ்ரீநிவாஸ்
# மைடியர் குட்டிச்சாத்தான்

## வெளியீடு

இப்படம் 1984 ஆம் ஆண்டு தமிழ், தெலுங்கு, இந்தி மொழிகளில் மொழியாக்கம் செய்யப்பட்ட பதிப்புகளுடன் வெளியானது. தெலுங்கு மற்றும் இந்தி பதிப்புகளுக்கு முறையே *சின்னாரி சேதனா* மற்றும் *சோட்டா சேத்தன்* என்று பெயரிடப்பட்டன. அனைத்து பதிப்புகளும் வெற்றி பெற்றன. காட்சி அனுபவத்திற்காக, திரையரங்குகளில் உள்ள படமெறிகருவிகளில் சிறப்பு வில்லைகள் இணைக்கப்பட்டன. இப்படம் திருவனந்தபுரத்தில் 365 நாட்களும், சென்னை மற்றும் மும்பையில் 250 நாட்களும், பெங்களூர், ஐதராபாத்தில் 150 நாட்களும் ஓடியது.
# மைடியர் குட்டிச்சாத்தான்

## வெளியீடு

### மறு வெளியீடு

இத்திரைப்படம் 1997 இல் மீண்டும் வெளியிடப்பட்டது, இது மீண்டும் மிகுந்த வசூலை ஈட்டியது; அதன் ஆரம்ப முதலீட்டை விட 60 மடங்கு சம்பாதித்தது. இந்தி பதிப்பு 1997 இல் நிதின் மன்மோகனால் மீண்டும் வெளியிடப்பட்டது, இதில் ஊர்மிளா மடோன்கர் மற்றும் பிற இந்தி நடிகர்களைக் கொண்டு கூடுதல் காட்சிகள் சேர்க்கபட்டன. "ஆழிப்பழம் பெருக்கான்" (சுட்டிக் குழந்தைகளே) பாடலில் பயன்படுத்தப்பட்ட வீட்டு அறை கிஷ்கிந்தா கேளிக்கைப் பூங்காவில் கட்டப்பட்டது.
# கமெலினிட்சு

**கமெலினிட்சு** (தாவர வகைப்பாட்டியல்: *commelinoids*, என்பது ஒருவித்திலை இருக்கும் பூக்கும் தாவரங்களின் ஒரு உயிரிக்கிளை ஆகும். இது ஃபெருலிக் அமிலம் கொண்ட செல் சுவர்களால் மற்ற தாவரங்களில் இருந்து வேறுபடுகிறது. பூக்கும் தாவரத் தொகுதிமரபு குழும முறைமை 4 அமைப்பிலுள்ள, ஒரு வித்திலை தாவரங்களின் ஒரே உயிரிக்கிளை இதுவாகும். இதைத்தவிர, மீதமுள்ள ஒரு வித்திலைத் தாவரங்கள், பாராஃபிலெடிக் அலகு என்றழைக்கப்படுகிறது. இது ஒருவித்திலைக்குள் இருக்கும் மூன்று குழுக்களில், இக்கிளையும் ஒன்றாகும்; மற்ற இரண்டு குழுக்கள் அலிசுமாடிட்(Alismatid monocots) ஒருவித்திலைகள், இலிலியாய்ட்(Lilioid monocots) ஒருவித்திலைகள் என அழைக்கப்படுகின்றன.
# கமெலினிட்சு

## விளக்கம்

இவ்வகையிலுள்ள தாவரங்கள், புற ஊதா ஒளிரும் ஃபெருலிக் அமிலத்தைக் கொண்ட செல் சுவர்களைக் கொண்டுள்ளன.1967 ஆம் ஆண்டில் ஆர்மென் தக்தாஜனால் கமெலினிட்கள் ஒரு முறையான குழுவாக அங்கீகரிக்கப்பட்டன, அவர் அவர்களுக்கு கம்மெலினிடே என்று பெயரிட்டார் மற்றும் லிலியோப்சிடா (மோனோகாட்கள்) துணைப்பிரிவுக்கு ஒதுக்கினார். இந்த பெயர் 1981 கிரான்கிஸ்ட் அமைப்பிலும் இருந்தது.
# கமெலினிட்சு

## விளக்கம்

### APG வகைப்பாடு

APG II அமைப்பு முறையான தாவரவியல் பெயர்களை வரிசைக்கு மேல் பயன்படுத்துவதில்லை; பெரும்பாலான உறுப்பினர்கள் மோனோகாட்களில் உள்ள கிளேட் **கமெலினிட்களுக்கு** ஒதுக்கப்பட்டிருந்தன. அதன் முன்னோடி, APG அமைப்பு உயிரிக்கிளை,*கமெலினாய்டுகளைப்* பயன்படுத்தியது). கமெலினிட்கள் தற்போது, ஒருவித்திலைகளுக்குள் நன்கு ஆதரிக்கப்படும் வகையாகும். மேலும் இக்கிளை, நான்கு APG வகைப்பாடு அமைப்புகளிலும் ஏற்றுக் கொள்ளப்பட்டுள்ளது.
# கமெலினிட்சு

## விளக்கம்

### உட்பிரிவு

APG II (2003) மற்றும் APG III (2009) இன் கமெலினிட்கள், முந்தைய APG அமைப்பின் (1998) commelinoids போன்ற அதே தாவரங்களைக் கொண்டிருக்கின்றன. பூக்கும் தாவரத் தொகுதிமரபு குழும முறைமை 4 (2016) இல் தசிபோகோனேசியே குடும்பம் இனி நேரடியாக, இதன் கீழ் வைக்கப்படுவதில்லை, மாறாக அரேகேல்சு வரிசையின் குடும்பமாக உள்ளது.
- ஒருவித்திலை உயிரிக்கிளைத் தாவரங்கள்
- இதன் உயிரிக்கிளைத் தாவரங்கள்
- அரேகேல்சு (பனைகள்)
- கமெலினலேசு வரிசை (ஸ்பைடர்வார்ட், நீர் பதுமராகம்)
- போலேசு வரிசை (புல், ரஷ், ப்ரோமிலியாட்)
- சிங்கிபெரலேசு வரிசை (இஞ்சி, வாழைப்பழம்)
# மெலண்டரைட்டு

**மெலண்டரைட்டு** (*Melanterite*) என்பது FeSO<sub>4</sub>·7H<sub>2</sub>O. என்ற மூலக்கூற்று வாய்பாட்டால் விவரிக்கப்படும் ஒரு கனிமம் ஆகும். நீரடங்கிய பெரசு சல்பேட்டு கனிமம் என்று இது வகைப்படுத்தப்படுகிறது. இரும்பை ஒத்த சால்காந்தைட்டு எனப்படும் தாமிர சல்பேட்டு கனிமம் என்றும் கருதப்படுகிறது. சிதெரோட்டில் கனிமத்தில் நீரிழப்பு ஏற்படுகையில் மெலண்டரைட்டு உருவாகிறது. மெலண்டரைட்டு ஓர் இரண்டாம் நிலை சல்பேட்டு கனிமமாகும். முதன்மை சல்பைட்டு தாதுக்களான பைரைட்டு மற்றும் மார்கசைட்டு போன்றவற்றின் ஆக்சிசனேற்ற வினையிலிருந்தும் புவி மேற்பரப்பு பகுதிகளிலும் பழைய நிலத்தடி சுரங்கப் பரப்புகளில் ஒரு சுரங்கப் படிவாகவும் மெலண்டரைட்டு தோன்றுகிறது. என்ற குறியீட்டால் அடையாளப்படுத்துகிறது.
# மோக்ரைட்டு

**மோக்ரைட்டு** (*Mohrite*) என்பது (NH<sub>4</sub>)<sub>2</sub>Fe(SO<sub>4</sub>)<sub>2</sub>·6 H<sub>2</sub>O என்ற மூலக்கூற்று வாய்பாட்டால் விவரிக்கப்படும் ஒரு கனிமம் ஆகும். ஓர் அரிய அம்மோனியம் இரும்பு(II) சல்பேட்டு கனிமமான இக்கனிமம் முதன் முதலில் இத்தாலியின் தசுகனி மண்டல புவிவெப்பப் புலங்களில் காணப்பட்டது. பூசிங்கால்டைட்டு கனிமத்தின் இந்த Fe-ஆதிக்கம் செலுத்தும் ஒப்புமை சில சமயங்களில் நிலக்கரித் திணிப்புகளை எரிப்பதில் இருந்து பெறப்படுகிறது. அங்கு இது பைரைட்டு ஆக்சிசனேற்றத்தின் விளைபொருளாகும்.  
மோக்ரைட்டு கனிமமானது P21/a என்ற இடக்குழுவுடன் ஒற்றைச்சரிவச்சுப் படிக அமைப்பில் படிகமாகிறது..
# சகுந்தலா காதிக்

**சகுந்தலா காதிக்** (Shakuntala Khatik) ஓர் இந்திய அரசியல்வாதியும் இந்தியத் தேசிய காங்கிரசு கட்சியின் உறுப்பினரும் ஆவார். இவர் மத்தியப் பிரதேசத்தின் கரேரா தொகுதியின் சட்டமன்ற உறுப்பினராக இருந்துள்ளார்.
# சகுந்தலா காதிக்

## வாழ்க்கை

லகன்லால் காதிக்கை மணந்த இவருக்கு மூன்று மகன்கள் மற்றும் ஒரு மகள் உள்ளனர்.  
2008ஆம் ஆண்டு மத்தியப் பிரதேச சட்டமன்றத் தேர்தலில் கரேரா சட்டமன்றத் தொகுதியில் போட்டியிட்டு தோல்வியடைந்தாலும், 2013ஆம் ஆண்டு வெற்றி பெற்று முதல் முறையாக சட்டமன்ற உறுப்பினர் ஆனார்.
# சகுந்தலா காதிக்

## சட்ட விவகாரங்கள்

ஜூன் 2017-இல் கரேராவில் மந்த்சௌர் துப்பாக்கிச் சூட்டுக்கு எதிரான போராட்டத்தின் போது ஒரு கும்பலுடன் காவல் நிலையத்தை தாக்கத் தூண்டியதற்காக சகுந்தலா மீது முதல் தகவல் அறிக்கை தாக்கல் செய்யப்பட்டது.
# சகுந்தலா காதிக்

## மேலும் பார்க்கவும்

- மத்தியப் பிரதேச சட்டமன்றம்
# சிரி சந்து ராம்

**சிரி சந்து ராம்** (*Siri Chand Ram*) இந்தியாவைச் சேர்ந்த ஒரு தடகள விளையாட்டு வீரராவார். சந்து ராம் பைராகி என்ற பெயராலும் இவர் அறியப்படுகிறார். 1958 ஆம் ஆண்டு சனவரி மாதம் 26 ஆம் தேதியன்று இவர் பிறந்தார். 1982 ஆம் ஆண்டு புதுதில்லியில் நடைபெற்ற ஆசிய விளையாட்டுப் போட்டிகளில் சிரி சந்து ராம் 20 கிலோமீட்டர் நடை போட்டியில் தங்கப்பதக்கம் வென்றார். 1984 ஆம் ஆண்டு நடைபெற்ற ஒலிம்பிக்குப் போட்டியிலும் இவர் பங்கேற்றார். 20 கிலோமீட்டர் நடைப் போட்டியில் இவரது தனிப்பட்ட சிறந்த சாதனை 1-27:20 மணியாகும். (1985).இந்திய அரசாங்கம் சிரி சந்து ராமுவிற்கு 1982 ஆம் ஆண்டு அருச்சுனா விருதையும், 1983 ஆம் ஆண்டில் பத்மசிறீ விருதையும் வழங்கி சிறப்பித்துள்ளது.
# 1442

**1442** (**(MCDXLII**) பழைய யூலியன் நாட்காட்டியில் திங்கட்கிழமையில் தொடங்கிய ஒரு சாதாரண ஆண்டாகும். இது பொது ஊழி (பொ.ஊ), அனோ டொமினி (கிபி) காலத்தின் 1442 ஆம் ஆண்டும், 2-ஆம் ஆயிரமாண்டின் 442-ஆம் ஆண்டும், 15-ஆம் நூற்றாண்டின் 42-வது ஆண்டும் ஆகும்.
# 1442

## நிகழ்வுகள்

- மார்ச்சு 18&ndash;25 &ndash; திரான்சில்வேனியாவில் சிபியூ நகருக்கு அருகில் 80,000 படையினரைக் கொண்ட உதுமானிய இராணுவத்திற்கு எதிராக நடந்த போரில் யோன் உனியாடி தலைமையிலான அங்கேரியப் படையினர் வென்றனர்.
- சூன் 2 &ndash; நாபொலியின் மன்னராக அராகனின் ஐந்தாம் அல்பொன்சோ தன்னைத்தானே அறிவித்துக் கொண்டார்.
- போர்த்துக்கீச மாலுமிகள் செனகல் ஆற்றை முதல்தடவையாக வந்தடைந்தனர்.
- வங்காளதேசத்தில் அறுபது தூண் பள்ளிவாசலின் கட்டுமானம் தொடங்கப்பட்டு, 1459 இல் நிறைவடைந்தது.
# 1442

## பிறப்புகள்

- ஏப்ரல் 28 &ndash; இங்கிலாந்தின் நான்காம் எட்வர்டு மன்னர் (இ. 1483)
- சூலை 3 &ndash; கோ-சூச்சிமிக்காடோ, சப்பானியப் பேரரசர் (இ. 1500)
# 1442

## இறப்புகள்

- அகமது சா, குசராத்திய சுல்தான்
# அமர் சிங் யாதவ்

**அமர் சிங் யாதவ்** (*Amar Singh Yadav*) பாரதிய ஜனதா கட்சியினைச் சார்ந்த இந்திய அரசியல்வாதியும் ஆவார். இவர் மத்தியப் பிரதேசம் ராஜ்கர் சட்டமன்றத் தொகுதியில் 2013 முதல் 2018 வரை சட்டமன்ற உறுப்பினராகப் பணியாற்றினார். அமர் சிங் 2018ஆம் ஆண்டு நடைபெற்ற மத்தியப் பிரதேச சட்டப் பேரவைத் தேர்தலில் பாபு சிங் தன்வாரிடம் தோல்வியடைந்தார். 2023ஆம் ஆண்டு நடைபெற்ற தேர்தலில் மீண்டும் யாதவ் போட்டியிட்டு பாபு சிங் தன்வாரைவிட சுமார் 23000 வாக்குகள் கூடுதலாகப் பெற்று வெற்றி பெற்றார்.
# கொடகரா

**கொடகரா** (*Kodakara*) இந்தியாவின் தென் பகுதியிலுள்ள கேரள மாநிலம் திருச்சூர் மாவட்டத்தில் உள்ள ஒரு நகரமாகும். இது தேசிய நெடுஞ்சாலை எண் 544 சாலையில் திருச்சூர் நகருக்கு தெற்கே 20 கிலோமீட்டர் தொலைவிலும், புதுக்காடு நகருக்கு தெற்கே 3 கிமீ தொலைவிலும், சாலக்குடி நகருக்கு வடக்கில் 10 கிலோமீட்டர் தொலைவிலும் அமைந்துள்ளது. நிர்வாகரீதியாக கொடகரா சாலக்குடி தாலுக்காவின் கொடகரா பஞ்சாயத்திலும், இரிஞ்சாலக்குடா வருவாய் கோட்டத்தின் ஒரு பகுதியாகவும் செயல்படுகிறது. கொடகரா பஞ்சாயத்து சாலக்குடி சட்டமன்ற தொகுதி மற்றும் சாலக்குடி மக்களவைத் தொகுதி ஆகியவற்றுக்கு உட்பட்ட ஒரு பகுதியாகும்.
# கொடகரா

## மக்கள்தொகையியல்

2011ஆம் ஆண்டு மேற்கொள்ளப்பட்ட இந்திய இந்திய மக்கள் தொகை கணக்கெடுப்பின்படி, கொடகராவில் 15,473 ஆண்களும் 16,728 பெண்களுமாக மொத்தம் 32,201 பேர் இருந்தனர்.
# கொடகரா

## கொடகரா அவாலா ஊழல்

2021 கேரள சட்டப் பேரவைத் தேர்தல் முடிவு தெரிந்த சில வாரங்களுக்குப் பிறகு, 2021 ஆம் ஆண்டு தேர்தலுடன் தொடர்புடைய சட்டவிரோத கருப்புப் பணத்தை கொண்டு சென்றதாக கேரள பாரதிய சனதா தலைமைக்கு எதிராக குற்றச்சாட்டுகள் எழுந்தன. கொடகராவில் பணமும் கைப்பற்றப்பட்டது. தேர்தலுக்கு 3 நாட்களுக்கு முன்பு 2021 ஆம் ஆண்டு ஏப்ரல் மாதம் 3 ஆம் தேதியன்று கொடகராவில் பணம் கொள்ளையடிக்கப்பட்டது. இதன் உண்மையான தொகை ரூ.3.5 கோடி என்றும், அது பாரதிய சனதா கட்சியின் தேர்தல் பிரச்சாரத்திற்காக கொண்டு வரப்பட்டது என்றும் காவல் துறையினர் தெரிவித்தனர்.
# மணலூர் (திருச்சூர் மாவட்டம்)

**மணலூர்** (Manaloor) இந்தியாவின் தென் பகுதியிலுள்ள கேரள மாநிலம் திருச்சூர் மாவட்டத்தில் உள்ள ஒரு சிறிய கிராமம் ஆகும். திருச்சூர் மாவட்டத்தில் உள்ள தேர்தல் தொகுதிகளில் இதுவும் ஒன்றாகும்.
# மணலூர் (திருச்சூர் மாவட்டம்)

## மக்கள்தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி மணலூர் கிராமத்தில் 17757 பேர் வசித்தனர். இதில் 8442 பேர் ஆண்களாகவும் 9315 பேர் பெண்களாகவும் இருந்தனர்.
# மணலூர் (திருச்சூர் மாவட்டம்)

## அரசியல்

மணலூர் சட்டமன்றத் தொகுதி திருச்சூர் மக்களவைத் தொகுதிக்கு உட்பட்ட ஒரு பகுதியாகும்.
# மணலூர் (திருச்சூர் மாவட்டம்)

## இயற்கை விவசாயம்

மணலூர் இயற்கை விவசாயத்திற்கு பெயர் பெற்ற கிராமமாகும். இந்தியப் பிரதமர் 2016 ஆம் ஆண்டில் மணலூருக்குச் சென்றபோது, இயற்கை வேளாண்மை நுட்பங்களைப் பயன்படுத்தி மணலூரில் 3,000 வலுவான பார்வையாளர்களுக்கு உணவு தயாரிக்கப்பட்டது.
# மணலூர் (திருச்சூர் மாவட்டம்)

## பிரபலமான ஆளுமைகள்

வி.எம்.சுதீரன் - இந்திய அரசியல்வாதி  
சிஎன் செயதேவன் -இந்திய அரசியல்வாதி  
மறைந்த கிருசுணன் கனியபரம்பில் - இந்திய அரசியல்வாதி
# சிறுதாவூர் ஏரி

**சிறுதாவூர் ஏரி** (*Sirudavoor Lake*) என்பது தென்னிந்தியாவின் கிழக்குப் பகுதியில் உள்ள தமிழ்நாட்டின், காஞ்சிபுரம் மாவட்டத்தில், நீர்த்தடங்களைக் கொண்ட ஓர் ஏரியாகும். இந்த ஏரி வங்காள விரிகுடாவிற்கு அருகில் சோழ மண்டலக் கடற்கரைக்கு அருகில் உள்ளது. இது சென்னை நகருக்கு தெற்கே தோராயமாக தொலைவில் உள்ளது. இந்த ஏரி பல பறவை இனங்களின் வசிப்பிடமாக உள்ளது. குளிர்காலத்தில், புலம்பெயர்ந்து பல பறவை இனங்கள் இங்கு வருகின்றன.
# சிறுதாவூர் ஏரி

## சூழலியல்

சிறுதாவூர் ஏரியானது பாசனத்திற்கும், மீன்பிடித்தலுக்கும் பயன்படுத்தப்படும் ஏரியாகும். இந்த ஏரிக்கான நீர்வரத்து மழைநீரை நம்பியுள்ளது. இந்த நன்னீர் ஏரியானது, திறந்த புல்வெளி, அரிதான உலர் புதர்கள், நாணல் படுக்கைகள் போன்றவற்றைக் கொண்டுள்ளது. இந்த ஏரியானது நாமத்தலை வாத்து, குள்ளத்தாரா போன்ற நன்னீர் வாத்துகளுக்கு பெயர் பெற்றது. 110 க்கும் மேற்பட்ட உள் நாட்டு மற்றும் புலம்பெயர் பறவை இனங்கள் இதுவரை இங்கு பதிவு செய்யப்பட்டுள்ளன. 2020 சனவரியில் நடந்த ஆசிய நீர்ப்பறவைகள் கணக்கெடுப்பில் 84 பறவை இனங்கள் இங்கு கணக்கிடப்பட்டன சிவப்பு மூக்கு ஆள்காட்டி மற்றும் மஞ்சள் மூக்கு ஆள்காட்டி ஆகிய இரண்டு பறவைகளும் அருகிலேயே காணப்பட்டன.  
இங்கு வசிக்கும் பறவை இனங்களில் பச்சைப் பஞ்சுருட்டான், கல்லுக்குருவி, சாம்பல் தலை வானம்பாடி, நெல்வயல் நெட்டைக்காலி, மஞ்சள் மூக்கு ஆள்காட்டி, சிவப்பு மூக்கு ஆள்காட்டி, குளத்துக் கொக்கு, கொக்கு, கல் குருவி, சிரல், கார்வெண் மீன்கொத்தி , வெண்தொண்டை மீன்கொத்தி, பட்டாணி உப்புக்கொத்தி, செம்பிட்டத் தில்லான், வைரி, வெள்ளைக்கண் வைரி, செங்கழுத்து வல்லூறு, ஓணான் கொத்திக் கழுகு, தூக்கணாங்குருவி, கருங்கொட்டு கதிர்க்குருவி, கதிர்க்குருவி, பனங்காடை, சாம்பல் கதிர்க்குருவி ஆகியவையும் அடங்கும்.  
குளிர்கால மாதங்களில் நீலவால் பஞ்சுருட்டான், சிற்றெழால், மஞ்சள் வாக்டெயில், தகைவிலான், அன்றில், இந்திய வெள்ளை அரிவாள் மூக்கன், கரண்டிவாயன் தோல்குருவி, அகலவாயன் பூஞ்சைப் பருந்து, சாதா உள்ளான் பொரி உள்ளான், பச்சைக்காலி போன்ற பறவைகள் காணப்படுகின்றன.  
சிறப்பம்சங்கள்: கல் குருவி இங்கு இனப்பெருக்கம் செய்வது பதிவு செய்யப்பட்டுள்ளனது. செங்கழுத்து வல்லூறு, ஓணான் கொத்திக் கழுகு போன்ற அசாதாரண கொன்றுண்ணிகளையும் இங்கு காணலாம்.
# சிறுதாவூர் ஏரி

## அமைவிடம்

ஏரியின் வடகிழக்கு எல்லையில் சிறுதாவூர் கிராமம் அமைந்துள்ளது. 2011-இல், கிராமத்தின் மக்கள் தொகை 2,309 என்று இருந்தது. கிராமத்தில் பெண் விகிதம் 983.7/1,000 என்று இருந்தது. இது சென்னை நகருக்கு தெற்கே தோராயமாக தொலைவில் உள்ளது.
# சிறுதாவூர் ஏரி

## மேலும் பார்க்கவும்

- சென்னையில் பறவைகள்
- சிறுதாவூர் ஊராட்சி
# பிகங்கா தீவு

**பிகங்கா தீவு** (*Bihanga Island*) வங்காளதேச நாட்டின் பர்குனா மாவட்டத்தில் உள்ள பதர்கட்டா துணை மாவட்டத்தில் அமைந்துள்ளது. இது பாலேசுவரி நதியின் ஒரு தீவாகும். தீவு நீண்ட காலத்திற்கு முன்பே கண்டுபிடிக்கப்பட்டாலும், அது சமீபத்தில்தான்பிகங்கா தீவு என்று பெயரிடப்பட்டது. வங்காள மொழியில் பிகங்கா என்ற பெயருக்கு "பறவை" என்று பொருள். உள்ளூர் மக்களுக்கு இதை **தன்சீர் சார்** என்ற பெயரால் அழைக்கின்றனர். ஒரு காலத்தில், தீவில் *தன்சீ* செடிகள் அதிகம் இருந்தன. இது உலக பாரம்பரியச் சின்னமான சுந்தரவனக் காடுகளுக்கு அருகில் அமைந்துள்ளது.
# பிகங்கா தீவு

## நிலவியல்

வங்காள விரிகுடாவிற்கு இடையில் மேற்கில் உலக பாரம்பரிய சுந்தரவனம், கிழக்கில் பதர்காட்டா துணைமாவட்டம் , சோர்த்வானி ஒன்றியம், சுந்தரவனக் காடுகளின் சில பகுதிகள் வடக்கிலும், தெற்கில் பாலேசுவரி நதியும் பிகங்கா நதியின் எல்லைகளாக உள்ளன. .
# இராமக்காள் ஏரி

**இராமக்காள் ஏரி** (*Ramakkal Lake*) என்பது தமிழ்நாட்டின் தர்மபுரி மாவட்டத்தில் தர்மபுரி நகருக்கு அருகில் அமைந்துள்ள ஒரு ஏரி ஆகும்.
# இராமக்காள் ஏரி

## நிலவியல்

இந்தியாவின், தமிழ்நாட்டின் தருமபுரியில் 259 ஏக்கர் பரப்பளவில் 33.5 மில்லியன் கன அடி கொண்ட இந்த ஏரியிலிருந்து 111 எக்டேர் நிலம் பாசன வசதி பெறுகிறது. இந்த ஏரி நீரானது நீர்ப்பாசனம், மீன்பிடித்தல், விலங்குகளின் தேவைகளுக்கும் பயன்படுத்தப்படுகிறது.  
**மாசுபாடு**  
தருமபுரி நகராட்சியின் 33 வார்டுகளில் இருந்தும் கழிவுநீரானது மழைநீர் வடிகால் வழியாக ஏரியில் விடப்படுவதாக குற்றச்சாட்டு எழுந்துள்ளது. 2014ல், பொதுப்பணித்துறை மூலம், தலா, 20 லட்சம் ரூபாய் மதிப்பில், இரண்டு கழிவுநீர்த் தரமேற்றல் நிலையங்கள் அமைக்கப்பட்டன. அவை செயல்படாததால், ஏரியில் கழிவுநீர் கலக்கிறது.
# சி. எஸ். ராவ்

**சி. சீ. ராவ்** (1924 - 8 டிசம்பர் 2004) ஓர் இந்திய நடிகரும், எழுத்தாளரும் மற்றும் இயக்குநரும் ஆவார். இவர் திரைப்பட இயக்குநர் சித்தஜல்லு புல்லையாவின் மகன். இவர் தமிழ், தெலுங்கு, மலையாளம் மற்றும் ஒரியா மொழிகளில் 65 படங்களை இயக்கியுள்ளார். *லவகுசா* (1963) மற்றும் *தேசமன்டே மனுஷுலோயி* (1970) ஆகிய படங்களை இயக்கியதற்காக இரண்டு தேசிய திரைப்பட விருதுகளைப் பெற்றுள்ளார். முக்தா சீனிவாசன், கே. எஸ். சேதுமாதவன் உள்ளிட்ட இயக்குநர்கள் இவரிடம் உதவியாளர்களாக பணியாற்றினர்.
# சி. எஸ். ராவ்

## ஆரம்ப வாழ்க்கை மற்றும் தொழில்

ஆந்திரப் பிரதேசத்தின் கிழக்கு கோதாவரியில் உள்ள காக்கிநாடாவில் 1924 இல் பிறந்தார். இவர் குழந்தை நடிகராக திரைப்படங்களில் தனது வாழ்க்கையைத் தொடங்கினார். இவரது தந்தை சித்தஜல்லு புல்லையா இயக்கத்தில் 1936 இல் வெளியான *அனுசுயா* மற்றும் *துருவா* என்ற இரண்டு படங்களில் தோன்றினார். பின்னர் ஒளிப்பதிவாளர் கே. ராம்நாத், கலை இயக்குநர் வி. ஏ. கே.சேகர் மற்றும் உதய் சங்கர் ஆகியோரிடம் உதவியாளராகப் பணியாற்றினார். 1953 ஆம் ஆண்டு *பக்கிண்டி அம்மாயி* திரைப்படத்தில் நடிகராகவும் திரைக்கதை எழுத்தாளராகவும் தனது தந்தைக்கு உதவியாக இருந்தார்.  
இவர் பொன்னி (1953) என்ற தமிழ்த்திரைப்படத்தில் இயக்குநராக அறிமுகமானார். பின்னர் தெலுங்கில் *ஸ்ரீ கிருஷ்ண துலாபாரம்* (1955) என்ற படத்துடன் அறிமுகமானார். இவர் தமிழ், தெலுங்கு, மலையாளம் மற்றும் ஒரியா மொழிகளில் 65 திரைப்படங்களை இயக்கியுள்ளார். லவ குசா (1963), *மஞ்சி மனசுக்கு மஞ்சி ரோஜுலு* (1958), *சாந்தினிவாசம்* (1960), *அபிமானம்* (1960), *டைகர் ராமுடு* (1962), *வால்மீகி* (1963), *கஞ்சு கோட்டா* (1967), *கோவுலா கோபண்ணா* (1968) , *ஏகவீர* (1969), *ஜீவிதா சக்ரம்* (1971), *ஸ்ரீ கிருஷ்ணாஞ்சநேய யுத்தம்* (1972), *தனமா?* *தெய்வமா?* (1973), *யசோதா கிருஷ்ணா* (1975), மற்றும் *மகாகவி க்ஷேத்ரய்யா* (1976). ஆகியவை இவரது பிரபலமான தெலுங்குத் திரைப்படங்கள். *பெல்லி சந்ததி* (1959), *இண்ட்லோ ராமையா வீதிலோ கிருஷ்ணய்யா* (1982), *ஜேபுதொங்கா* (1987), மற்றும் *கோகிலா* (1989) உள்ளிட்ட பல திரைப்படங்கள் இவர் நடித்தார்.
# சி. எஸ். ராவ்

## சொந்த வாழ்க்கை

கண்ணாம்பா மற்றும் கடாரு நாகபூஷணம் ஆகியோரின் மகளை மணந்தார். தனது மனைவியின் மரணத்திற்குப் பிறகு, இவர் நடனக் கலைஞரும் நடிகையுமான ராஜசுலோச்சனாவைக் காதலித்து மணந்தார். இவர்களுக்கு திருமணமாகி இரட்டை மகள்கள் இருந்தனர். சி. எஸ். ராவ் 8 டிசம்பர் 2004 அன்று சென்னையில் இறந்தார்.
# செலீனினைல் புளோரைடு

:2 KF + SeOCl<sub>2</sub> → 2 KCl + SeOF<sub>2</sub>  
செலீனியம் டெட்ராபுளோரைடுடன் நீர் அல்லது செலீனியம் ஈராக்சைடு வினைபுரிவதாலும் செலீனினைல் புளோரைடு உருவாகிறது.  
:SeF<sub>4</sub> + H<sub>2</sub>O → SeOF<sub>2</sub> + 2 HF
:SeF<sub>4</sub> + SeO<sub>2</sub> → 2 SeOF<sub>2</sub>  
செலீனியம் டையாக்சைடு ஆக்சைடு மற்றும் கந்தக டெட்ராபுளோரைடு ஆகியவற்றின் வினையும் செலீனினைல் புளோரைடை உருவாக்குகிறது.  
:SeO<sub>2</sub> + SF<sub>4</sub> → SeOF<sub>2</sub> + SOF<sub>2</sub>
# செலீனினைல் புளோரைடு

## வினைகள்

செலீனினைல் புளோரைடு சேர்மம் செனான் இருபுளோரைடுடன் சேர்ந்து வினைபுரிந்து Xe(OSeF<sub>5</sub>)<sub>2</sub> சேர்மத்தை கொடுக்கிறது.  
:SeOF<sub>2</sub> + KF → K<sup>+</sup>[SeOF<sub>3</sub>]<sup>−</sup> —<sup>F<sub>2</sub></sup>→ K<sup>+</sup>[SeOF<sub>5</sub>]<sup>−</sup> —<sup>F<sub>2</sub></sup>→ KF + SeOF<sub>6</sub>
# செலீனினைல் புளோரைடு

## பயன்

செலீனினைல் புளோரைடு ஒரு சிறப்பு கரைப்பானாகப் பயன்படுத்தப்படுகிறது.
# பிரதீப் காந்தி

**பிரதீப் காந்தி** (*Pradeep Gandhi*) இந்தியாவைச் சேர்ந்த ஓர் அரசியல்வாதியாவார். 1964 ஆம் ஆண்டு திசம்பர் மாதம் 26 ஆம் தேதியன்று இவர் பிறந்தார். பாரதிய சனதா கட்சியின் உறுப்பினராக சத்தீசுகர் மாநில அரசியலில் செயல்பட்டார்.  
இந்தியாவின் 14 ஆவது மக்களவையில் உறுப்பினராக இருந்தார். சத்தீசுகரின் இராச்நந்தகாவுன் நாடாளுமன்றத் தொகுதி தொகுதியை பிரதிநிதித்துவப்படுத்தினார். 2004 ஆம் ஆண்டில் சத்தீசுகர் மாநிலத்தில் சட்டமன்ற உறுப்பினராகவும் இருந்தார்.  
கீர்த்தி காந்தி என்ற பெண்ணை திருமணம் செய்து கொண்டார். தம்பதியருக்கு இரண்டு மகன்கள் மற்றும் ஒரு மகள் உள்ளனர்.
# பிரதீப் காந்தி

## வெளியேற்றம்

நொய்டாவைச் சேர்ந்த ஊடக நிறுவனமான கோப்ராபோசுட்டின் கொடுக்கு நடவடிக்கையான துரியோதனா நடவடிக்கை 2005 ஆம் ஆண்டு 12 திசம்பர் மாதம் 12 ஆம் தேதியன்று இந்திய இந்தி செய்தி தொலைக்காட்சியான ஆச்சு தக்கில் ஒளிபரப்பப்பட்டது. பிரதீப் காந்தி ரூ. 55000 கையூட்டு வாங்கும் காணொளியில் சிக்கினார். பாராளுமன்றத்தில் கற்பனையான கேள்விகளை முன்வைப்பதற்காக இத்தொகை பெறப்பட்டது.  
2005 ஆம் ஆண்டு திசம்பர் மாதம் 23 ஆம் தேதியன்று நாடாளுமன்ற சிறப்புக் குழு, சபையை அவமதித்ததற்காக இவர் குற்றவாளி எனக் கண்டறிந்தது. இவருடன் காணொளியில் சிக்கிய 11 நாடாளுமன்ற உறுப்பினர்களையும் வெளியேற்ற வேண்டும் என்ற தீர்மானத்தைத் தொடர்ந்து, இவர் நாடாளுமன்றத்திலிருந்து வெளியேற்றப்பட்டார்.
# திக்லிப்டெரா புப்லியுரோய்டெசு

**திக்லிப்டெரா புப்லியுரோய்டெசு** (தாவர வகைப்பாட்டியல்: *Dicliptera bupleuroides*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “திக்லிப்டெரா” பேரினத்தில், 223 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1832 ஆம் ஆண்டு வெளிவந்துள்ளது. இந்தியா, வங்களாதேசம், மியான்மர், சீனா, தாய்லாந்து, வியாட்நாம், நேபாளம், லாவேசு ஆகிய நாடுகளின் அகணிய தாவரமாக இவ்வினம் உள்ளது. இத்தாவரம், மூலிகையாக பாரம்பரிய மருத்துவத்தில் பயனாகிறது.பாக்டீரியா, புற்றுநோய், உயிர் வளியேற்ற எதிர்ப்பொருள் ஆய்வில் பயனாகிறது.
# கே. பி. கிருஷ்ணகுமார்

சிலை]]
**கே. பி. கிருஷ்ணகுமார்** (*K. P. Krishnakumar*) (1958 - 26 டிசம்பர் 1989) ஒரு இந்திய சிற்பி மற்றும் ஓவியர் ஆவார்.
# கே. பி. கிருஷ்ணகுமார்

## வாழ்க்கை

கிருஷ்ணகுமார் கேரளாவிலுள்ள குட்டிப்புரத்தில் பிறந்தார். இவர் விஸ்வபாரதி பல்கலைக்கழகத்தில் பயின்றார்.  
கிருஷ்ணகுமார் இந்திய தீவிர ஓவியர்கள் மற்றும் சிற்பிகள் சங்கத்தை வழிநடத்த உதவினார். அது அவரது மரணத்தைத் தொடர்ந்து இல்லாமல் போனது.  
இவர் 26 டிசம்பர் 1989 அன்று தற்கொலை செய்து கொண்டார்.
# கே. பி. கிருஷ்ணகுமார்

## கலை

கிருஷ்ணகுமாரின் படைப்பில் பல இளைஞர்களின் உருவங்கள் உள்ளன, அவை சுய உருவப்படங்கள் என்று ஜாவேரி பரிந்துரைக்கிறார். அவரது *வாஸ்கோடகாமா* (1985) காலனித்துவத்தின் கருப்பொருள்களை ஆராய்வதாக வைமா வாதிடுகிறார். அவர் பாப்லோ பிக்காசோ, அகஸ்டே ரோடின் மற்றும் இயக்குநர் ஜீன்-லூக் கோடார்ட் ஆகியோரின் தாக்கம் இவரிடம் இருந்தது.  
கிருஷ்ணகுமார் 2013 இல் கொச்சி-முசிரிஸ் பைனாலேயில் காட்சிக்கு வைக்கப்பட்டார்
# காரக்காஞ்சிரம்

**காரக்காஞ்சிரம்** (தாவர வகைப்பாட்டியல்: *Dicliptera paniculata*, *திக்லிப்டெரா பனிகுலாட்டா*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “திக்லிப்டெரா” பேரினத்தில், 223 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 2007 ஆம் ஆண்டு வெளிவந்துள்ளது. ஆப்பிரிக்க நாடுகள், இந்தியா, வளைகுடா நாடுகள், சீனா, தாய்லாந்து, நேபாளம், பாக்கிசுதான், வியட்நாம் போன்ற பல நாடுகளின் அகணிய உயிரி|அகணிய தாவரமாக இவ்வினம் உள்ளது. இத்தாவரம், மூலிகையாக பல நாடுகளின் பாரம்பரிய மருத்துவத்தில் பயனாகிறது.குறிப்பாக, பலவித பூச்சிக்கடி, பாக்டீரியா நோய் மருத்துவ ஆய்வுகளில் பயன்படுத்தப்படுகிறது.
# மும்போ தீவு

**மும்போ தீவு** (*Mumbo Island*) தென்கிழக்கு ஆப்பிரிக்க நாடான மலாவியில் உள்ள மலாவி ஏரி தேசிய பூங்காவிற்குள் உள்ள ஒரு தீவாகும். இது தலைநகர் லிலாங்வேக்கு கிழக்கே சுமார் 100 கிலோமீட்டர் (62 மைல்) தொலைவில் மத்திய பிராந்தியத்தின் சலிமா மாவட்டத்தில் அமைந்துள்ளது. மும்போ தீவில் நிரந்தர குடியேற்றம் ஏதும் இல்லை. ஆனால் தீவில் ஒரு சுற்றுச்சூழல் சிறுவிடுதி ஒன்று உள்ளது.
# மும்போ தீவு

## வனவிலங்குகள்

மும்போ தீவில் ஆப்பிரிக்க மீன் கழுகு, உடும்பு, ஆப்பிரிக்க நகமற்ற நீர்நாய் மற்றும் பல வகையான சிச்சிலிபார்மீசு வகை மீன் இனங்கள் உள்ளன..
# காமராஜர் ஏரி

**காமராஜர் ஏரி** (*Kamarajar Lake*) என்பது தமிழ்நாட்டின் திண்டுக்கல் மாவட்டத்தின், ஆத்தூர் என்ற சிற்றூரில் உள்ள ஒரு ஏரியாகும். பருவமழையால் நீர்வசதி பெறும் இந்த நீர்நிலை பரப்பளவில் அமைந்துள்ளது. இந்த ஏரியானது ஆத்தூர் கிராமத்தில் இருந்து தொலைவில் உள்ளது. இது மேற்குத் தொடர்ச்சி மலைகளின் பின்னணியில் உள்ள அழகிய இடத்தில் அமைந்துள்ளது. மீன்பிடிப் பரிசல், தென்னை, வாழைத் தோட்டங்கள், ஏலக்காய்த் தோட்டங்கள் போன்றவை இங்கு காணப்படும் அழகிய காட்சிகளாகும். ஏரியில் நீச்சல் அனுமதிக்கப்பட்டுள்ளது.  
ஏரியின் வடக்கு எல்லையில் சில சுற்றுச்சூழலுக்கு உகந்த ஓய்வு இல்லங்கள் சுற்றுலாப் பயணிகளுக்காக அமைக்கபட்டுள்ளன. தென்னை, மா மரங்கள் இப்பகுதியில் ஏராளமாக இருப்பதால், இங்கு வெப்பமண்டல சூழல் நிலவுகிறது.  
இப்பகுதியில் உள்ள கிராமப்புறங்களில் நடைபயிற்சி செல்வது இந்த பகுதியில் மிகவும் பரவலரான நடவடிக்கைகளில் ஒன்றாகும். காமராஜர் ஏரியைச் சுற்றி பல நடைபாதைகள் உள்ளன. காமராஜர் ஏரிக்கு அருகில் பார்க்க வேண்டிய பெரும்பாலான இடங்களுக்கு இந்த நடைபாதைகளைப் பயன்படுத்தி போதுமான நேரத்தில் நடந்து செல்லலாம்.  
பாதைகளில் பல பறவைகள் காணப்படுகின்றன. மயில்கள், நாரைகள், மீன் கொத்திகள், கொக்குகள், ஹெரான்கள், தேன்சிட்டுகள் போன்ற பறவைகள் அனைத்தும் இப்பகுதிக்கு அடிக்கடி வருவது அறியப்படுகிறது. உண்மையில், பிரிட்டனைச் சேர்ந்த ஒரு பறவை நோக்கர் குழு ஒன்று நான்கு நாட்களில் 160 வெவ்வேறு வகையான பறவைகளைப் பார்த்ததை ஆவணப்படுத்தியுள்ளது. மலையேற்றம் இப்பகுதியில் மற்றொரு பிரபலமான சுற்றுலா நடவடிக்கையாகும்.  
இந்த பகுதியில் புலிகள் காணப்படவில்லை என்றாலும், மற்ற வகை வனவிலங்குகள் இப்பகுதியில் பரவலாக உள்ளன. இப்பகுதி முழுவதும் சிறுத்தை, கீரி, குரங்கு, கேளையாடு, இந்தியக் காட்டெருது, காட்டுப்பன்றி போன்ற கானுயிர்கள் காணப்படுகின்றன.
# திக்லிப்டெரா சைனென்சு

**திக்லிப்டெரா சைனென்சு** (தாவர வகைப்பாட்டியல்: *Dicliptera chinensis*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “திக்லிப்டெரா” பேரினத்தில், 223 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1807 ஆம் ஆண்டு வெளிவந்துள்ளது. இந்தியா, சீனா, தாய்லாந்து, நேபாளம், பாக்கிசுதான், வியட்நாம் ஆகிய நாடுகளின் அகணிய உயிரி|அகணிய தாவரமாக இவ்வினம் உள்ளது. இத்தாவரம், மூலிகையாக பல நாடுகளின் பாரம்பரிய மருத்துவத்தில் பயனாகிறது.குறிப்பாக, கல்லீரல் மருத்துவ ஆய்வுகளில் பயன்படுத்தப்படுகிறது.
# சாம்ரி அப்துல் காதர்

டத்தோ ஸ்ரீ ராஜா **சாம்ரி அப்துல் காதர்** (ஆங்கிலம்; மலாய்: ***Zambry bin Abdul Kadir***; சீனம்: 赞比里阿都卡迪; சாவி: زمبري بن عبدالقادر ; (பிறப்பு: 22 மார்ச் 1962) என்பவர்; 2023 டிசம்பர் மாதம் தொடங்கி பிரதமர் அன்வர் இப்ராகீம் தலைமையிலான ஒற்றுமை அரசாங்கத்தின் (*Unity Government*) கீழ் மலேசிய உயர்க்கல்வி அமைச்சராக (*Minister of Higher Education*) பொறுப்பு வகிக்கிறார். இவர் 2023 டிசம்பர் மாதம் மலேசியாவின் மேலவை செனட்டராக நியமிக்கப்பட்டவர்.  
இவர் டிசம்பர் 2022 முதல் டிசம்பர் 2023 வரை பிரதமர் அன்வர் இப்ராகீம் தலைமையிலான பாக்காத்தான் நிர்வாகத்தில் வெளியுறவு அமைச்சராகவும் பணியாற்றியவர் ஆகும்.
# சாம்ரி அப்துல் காதர்

## பொது

### பதவிகள்

- மலேசியா, பேராக் மாநிலத்தின் 11-ஆவது பேராக் மந்திரி பெசார் - (பிப்ரவரி 2009 முதல் மே 2018 வரை);
- முன்னாள் பேராக் மந்திரி பெசார் தாஜோல் ரோசுலி முகமது கசாலியின் பாரிசான் நேசனல் மாநில நிர்வாகத்தின் கீழ் பேராக் மாநில ஆட்சிக்குழு (**EXCO**) உறுப்பினர் - (மார்ச் 2004 முதல் மார்ச் 2008 வரை);
- பங்கோர் மாநில சட்டமன்ற உறுப்பினர் - (மார்ச் 2004 முதல் மார்ச் 2022 வரை);
- மலேசிய வானூர்தி நிலையங்கள் நிறுவனம் (*Malaysia Airports Holdings Berhad*) நிர்வாகமற்ற தலைவர் - (ஆகஸ்டு 2020 முதல் டிசம்பர் 2022 வரை);
- அம்னோவின் உச்ச மன்ற உறுப்பினர் (தற்போது);
- லூமுட் மக்களவை தொகுதியின் (*Lumut Federal Constituency*) தலைவர் (தற்போது);
- பாரிசான் நேசனல் பொதுச் செயலாளர் (ஜூன் 2021 முதல்);
# சாம்ரி அப்துல் காதர்

## தனிப்பட்ட வாழ்க்கை

சாம்ரி அப்துல் காதர் 22 மார்ச் 1963 அன்று மலேசியா பேராக், மாநிலத்தில் உள்ள சுற்றுலா மீனவர்களின் குடியேற்றத் தீவான புலாவ் பாங்கோர் தீவில் பிறந்தார். அவர் 6 பிப்ரவரி 2009 அன்று பேராக் மந்திரி பெசார் பதவிக்கு நியமிக்கப்பட்டார். இவர் பேராக் மாநிலத்தின் 11-ஆவது முதல்வர் ஆவார்.  
இவரின் மனைவியின் பெயர் சரிபா சுல்கிப்லி. இவருக்கு மூன்று பெண் பிள்ளைகள்; இரண்டு ஆண் பிள்ளைகள் - அசுனா, உதா, சைபா, முனீர் மற்றும் முக்லிசு.
# சாம்ரி அப்துல் காதர்

## கல்வி

சாம்ரி தன் தொடக்க நிலைக் கல்வியை பங்கோர் தீவு தொடக்க நிலைப் பள்ளியிலும்; இடைநிலைக் கல்வியை சித்தியவான் நகரில் உள்ள சித்தியவான் இடைநிலைப் பள்ளியிலும்; பாரிட் புந்தார் நகரில் உள்ள புக்கிட் கந்தாங் மேல்நிலைப் பள்ளியில் தன் மேல்நிலை கல்வியையும் பெற்றார்.  
1991-ஆம் ஆண்டில் மலேசிய பன்னாட்டு இசுலாமிய பல்கலைக்கழகத்தில் பொருளாதாரத் துறையில் தம் முதுகலை பட்டத்தைப் பெற்றார். பின்னர் 1995-ஆம் ஆண்டில் ஐக்கிய அமெரிக்காவின் டெம்பிள் பல்கலைக்கழகத்தில் (*Temple University*) முனைவர் பட்டத்தைப் பெற்றார்.
# சாம்ரி அப்துல் காதர்

## பேராக் அரசியல் சாசன நெருக்கடி 2009

பேராக் அரசியல் சாசன நெருக்கடி 2009 எனும் 2009-ஆம் ஆண்டு பேராக் மாநிலத்தில் ஏற்பட்ட அரசியல் நெருக்கடியில் சாம்ரி அப்துல் காதர் மிக முக்கியமான பங்கு வகித்ததாக அறியப்படுகிறது.  
அந்த நெருக்கடியின் இறுதிக் கட்டத்தில், பேராக் மாநில சட்டமன்ற உறுப்பினராக இருந்த சாம்ரி அப்துல் காதர் பேராக் மந்திரி பெசார் பதவிக்கு நியமிக்கப்பட்டார். 2008-ஆம் ஆண்டு மலேசியப் பொதுத் தேர்தலுக்கு பின்னர், பேராக் மாநிலத்தை ஆட்சி செய்து வந்த மக்கள் கூட்டணியைச் சேர்ந்த மூன்று மாநில சட்டமன்ற உறுப்பினர்கள் கட்சி மாறிச் சென்றனர் அதனால், மாநில ஆட்சி உடைந்தது.
# சாம்ரி அப்துல் காதர்

## பேராக் அரசியல் சாசன நெருக்கடி 2009

### புதிய மாநில அரசாங்கம்

இந்த நிலையில், சில மாதங்கள் கழித்து மாலிம் நாவார் தொகுதி சட்டமன்ற உறுப்பினர் கேஷ்விந்தர் சிங் என்பவரும் கட்சி மாறினார். பேராக் மாநில சட்டமன்றம் கலைக்கப்பட்டு, புதிய தேர்தல் நடத்தப்பட வேண்டும் எனும் பேராக் மந்திரி பெசார் முகமது நிசார் சமாலுதீன் கோரிக்கை வைத்தார்.  
இதை பேராக் சுல்தான் பேராக் சுல்தான் அசுலான் சா நிராகரித்தார். அதற்குப் பதிலாக, கட்சி தாவல் செய்த மூன்று சட்டமன்ற உறுப்பினர்களையும் இணைத்துக் கொண்டு தேசிய முன்னணி புதிய மாநில அரசாங்கத்தை அமைத்தது.
# சாம்ரி அப்துல் காதர்

## விருதுகள்

### மலேசிய விருதுகள்

- :
- Ordinary Class of the Perak Family Order of Sultan Azlan Shah (**SPSA**) – **Dato' Seri DiRaja** (2011)
- Knight Grand Commander of the Order of the Perak State Crown (**SPMP**) – **Dato' Seri** (2009)
- :
- Grand Commander of the Exalted Order of Malacca (**DGSM**) – **Datuk Seri** (2009)
# மார்கரிடா டேவினா ஆண்ட்ரியாட்டா

**மார்கரிடா டேவினா ஆண்ட்ரியாட்டா** (*Margarida Davina Andreatta*) பிரேசில் நாட்டின் வரலாறு மற்றும் தொழில்துறை தொல்பொருள் ஆராய்ச்சியாளர் ஆவார். இவர் 1922 ஆம் ஆண்டு ஆகத்து மாதம் 05 ஆம் தேதியன்று பிறந்தார். 2015 ஆம் ஆண்டு சனவரி மாதம் 01 ஆம் தேதியன்று இறந்தார்.  
டேவினா ஆண்ட்ரியாட்டா, பரானாவின் பொன்டிபிகல் கத்தோலிக்க பல்கலைக்கழகத்தில் புவியியல் மற்றும் வரலாற்றைப் படித்தார். 1957 ஆம் ஆண்டு பட்டம் பெற்றார். மேலும் 1982 ஆம் ஆண்டு சாவோ பாலோ பல்கலைக்கழகத்தில் சமூக மானுடவியலில் முனைவர் பட்டம் பெற்றார். 1972 ஆம் ஆண்டு முதல் அவர் மியூசியு பாலிசுடாவில் ஆராய்ச்சியாளராக பணியாற்றினார், மேலும் சாவோ பாலோ பல்கலைக்கழகத்தில் கற்பித்தார். டேவினா ஆண்ட்ரியாட்டா தனது தொழில் வாழ்க்கையில் ஐம்பத்து நான்கு தொல்பொருள் தளங்களில் பணியாற்றினார். சாவோ பாலோ மற்றும் அதைச் சுற்றியுள்ள வரலாற்று தளங்களில் நிபுணத்துவம் பெற்றார். 2009 ஆம் ஆண்டில், பிரேசிலின் தேசிய தொல்லியல் துறையில் அவர் ஆற்றிய பங்களிப்பை அங்கீகரித்து. பிரேசிலிய தொல்லியல் கழகம் மற்றும் தேசிய வரலாற்று மற்றும் கலை பாரம்பரிய நிறுவனம் ஆகியோரிடமிருந்து சிறந்த சாதனையாளர் விருதைப் பெற்றார்.
# எச். லல்லுங்முவானா

**பு எச். லல்லுங்முவானா** (*Pu H. Lallungmuana*) என்பவர் மிசோரத்தைச் சேர்ந்த அரசியல்வாதி ஆவார், இவர் இந்திய நாடாளுமன்றத்தின் கீழ் சபையான 12வது மக்களவையில் சுயேச்சை வேட்பாளராக மிசோரம் மக்களவை உறுப்பினராக இருந்தார்.
# எச். லல்லுங்முவானா

## கல்வி

முனைவர் பட்ட ஆய்வு வரை தனது கல்வியை முடித்த இவர், 2008 வரை பச்சுங்கா பல்கலைக்கழகக் கல்லூரியில் முதல்வராகப் பணியாற்றியுள்ளார்.
# எச். லல்லுங்முவானா

## அரசியல்

லாலுங்முவானா 1998 இல் மிசோ மக்கள் மாநாடு மற்றும் ஜோரம் தேசியவாதக் கட்சி ஆகியவற்றின் ஆதரவுடன் சுயேட்சை வேட்பாளராகத் தேர்ந்தெடுக்கப்பட்டார், அப்போது இவர் தனக்கு அடுத்து வந்த காங்கிரஸ் போட்டியாளரும் மூத்த காங்கிரஸ் தலைவருமான ஜான் லால்சங்சுவாலாவை 41 வாக்குகள் வித்தியாசத்தில் தோற்கடித்தார்.
# விக்கிப்பீடியா:பயிலரங்கு 2024 (திருநெல்வேலி)

2-நாள் பயிலரங்கு ஒன்றினை தமிழ்நாட்டின் திருநெல்வேலி நகரில் நடத்துவதற்கான திட்டப் பக்கம்.  
தமிழ் விக்கிப்பீடியா - சி.ஐ.எஸ் இணைவாக்க முறையில், சதக்கத்துல்லா அப்பா கல்லூரியுடன் இணைந்து இப்பயிலரங்கு நடத்தப்படும்.
# விக்கிப்பீடியா:பயிலரங்கு 2024 (திருநெல்வேலி)

## நோக்கம்

1. புதிய பயனர்களுக்கு தமிழ் விக்கிப்பீடியாவை அறிமுகப்படுத்தி, பங்களிப்பதற்கான பயிற்சியளித்தல்.
1. உரிய பயிற்சிகளுக்குப் பிறகு, புதிய பயனர்களின் வாயிலாக கட்டுரைகளில் முன்னேற்றப் பணிகளைச் செய்தல்.  
திட்டத்திற்கான மூலம்: விக்கிப்பீடியா:பயிலரங்குகள் 2023
# விக்கிப்பீடியா:பயிலரங்கு 2024 (திருநெல்வேலி)

## கவனக்குவியம்

- கலைக்களஞ்சியம் குறித்து தெளிவான புரிதலை ஏற்படுத்துதல்.
- மேற்கோள்கள் இல்லாத கட்டுரைகளில் குறைந்தது ஒரு மேற்கோளாவது சேர்த்தல்.
- கட்டுரைகளில் மேம்பாட்டுப் பணிகளைச் செய்தல்.
# விக்கிப்பீடியா:பயிலரங்கு 2024 (திருநெல்வேலி)

## நிகழ்வு குறித்த விவரங்கள்

- நாட்கள்: மார்ச்சு 1, மார்ச்சு 2; 2024
- நேரம்: காலை 9.30 முதல் மாலை 4.30 மணி வரை
- நிகழ்விடம்: சதக்கத்துல்லா அப்பா கல்லூரி, திருநெல்வேலி - 627 011, தமிழ்நாடு
- பயிற்சி பெற்றோர்:
:* கல்லூரிப் பேராசிரியர்கள் - 65
:* ஆய்வு மாணவர்கள் - 18
- பயிற்சி தந்தோரின் எண்ணிக்கை: 8
# விக்கிப்பீடியா:பயிலரங்கு 2024 (திருநெல்வேலி)

## நிகழ்வு குறித்த விவரங்கள்

#### பயிற்சியாளர்கள்

| மார்ச்சு 1 | மார்ச்சு 2 |
| --- | --- |
| சத்திரத்தான்
மா. செல்வசிவகுருநாதன்
ஸ்ரீ. பாலசுப்ரமணியன்
வசந்தலட்சுமி
ஸ்ரீகிருஷ்ணன் நாராயணன்
கு. அருளரசன் | சத்திரத்தான்
மா. செல்வசிவகுருநாதன்
ஸ்ரீ. பாலசுப்ரமணியன்
வசந்தலட்சுமி
கு. அருளரசன்
கி.மூர்த்தி
ஸ்ரீதர். ஞா |
# விக்கிப்பீடியா:பயிலரங்கு 2024 (திருநெல்வேலி)

## நிகழ்வு குறித்த விவரங்கள்

#### ஏற்பாடுகள்

1. கற்பித்தல் உள்ளடக்கங்களைத் தயாரிப்பது, நேரடியாகப் பயிற்சியளித்தல் ஆகிய பொறுப்புகளை தமிழ் விக்கிப்பீடியா குமுகாயம் எடுத்துக்கொண்டது.
1. நடத்துவதற்குத் தேவைப்படும் நிதியை சி.ஐ.எஸ் தந்தது.
1. வகுப்பு நடத்துவதற்கான இடம், இணைய இணைப்புடன் இருக்கும் கணினி வகுப்பறை ஆகியவற்றை சதக்கத்துல்லா அப்பா கல்லூரி நிர்வாகம் தந்தது. பங்கேற்கும் ஆசிரியர்களை ஒருங்கிணைக்கும் பொறுப்பினை அக்கல்லூரியின் தமிழ்த் துறைத் தலைவர் எடுத்துக்கொண்டார்.
# விக்கிப்பீடியா:பயிலரங்கு 2024 (திருநெல்வேலி)

## பயிலரங்கத்திற்குப் பிறகான செயல்பாடுகள்

1. பயிலரங்கம் முடிந்த பிறகு, அடுத்த 4 வாரங்களுக்கு ஒவ்வொரு வாரமும் இணையவழி கூட்டமொன்று நடத்தப்படும். கலந்துகொள்ளும் பயனர்களுக்கு உதவிக் குறிப்புகள் வழங்கப்பட்டு, அவர்களை தொடர் பங்களிப்பாளர்களாக மாற்றுவதற்கு முயற்சி மேற்கொள்ளப்படும்.
1. அதற்கடுத்த 5 மாதங்களுக்கு மாதமொருமுறை இணையவழி கூட்டம் நடத்தப்படும். கலந்துகொள்ளும் பயனர்களுக்கு உதவிக் குறிப்புகள் வழங்கப்பட்டு, அவர்களை தொடர் பங்களிப்பாளர்களாக தொடரச் செய்வதற்கு முயற்சி மேற்கொள்ளப்படும்.
1. மூன்று மாதங்கள் அல்லது ஆறு மாதங்கள் கழித்து, இப்பயிலரங்கில் பங்குகொண்ட ஆசிரியர்களை மீண்டும் வரவழைத்து அவர்களுக்கு தேவைப்படும் உதவிகளைச் செய்யலாம். இதே கல்லூரியில் ஒருநாள் கூடல் நிகழ்வினை நடத்தலாம். பயிலரங்கிற்குப் பிறகான நிலவரங்களின் அடிப்படையில் மேற்கொண்டு திட்டமிடப்படும்.
# விக்கிப்பீடியா:பயிலரங்கு 2024 (திருநெல்வேலி)

## திட்ட ஒருங்கிணைப்பாளர்கள்

1. -மா. செல்வசிவகுருநாதன் (பேச்சு) 17:32, 26 சனவரி 2024 (UTC)
1. -ஸ்ரீகிருஷ்ணன் நாராயணன் (பேச்சு) 06:38, 29 சனவரி 2024 (UTC)
# விக்கிப்பீடியா:பயிலரங்கு 2024 (திருநெல்வேலி)

## விக்கிமீடியா அளவில் ஆவணப்படுத்துதல்

- மேல்விக்கி பக்கம்
# விக்கிப்பீடியா:பயிலரங்கு 2024 (திருநெல்வேலி)

## துணைப் பக்கங்கள்

- நிகழ்வு
- இணையவழிக் கலந்துரையாடல்கள்
- குறிப்புகள்
# அக்ரிடோடன் நெப்போபிலசு

**அக்ரிடோடான் நெப்போபிலசு** (*Acritodon nephophilus*) என்பது செமடோபிலேசியே குடும்பத்தில் உள்ள ஒரு வகை பாசி ஆகும். இது மெக்சிகோவிற்குச் சொந்தமானது. இது ஓக்சாகா மாநிலத்தின் சியரா மாட்ரே டி ஓக்சாக்காவில் உள்ள இரண்டு இடங்களிலிருந்து மட்டுமே அறியப்படுகிறது. இதன் இயற்கை வாழ்விடம் துணை வெப்பமண்டல அல்லது வெப்பமண்டல ஈரமான தாழ்நிலக் காடுகள் ஆகும். வாழ்விட இழப்பால் இது அச்சுறுத்தப்படுகிறது.
# சியோனி மால்வா சட்டமன்றத் தொகுதி

**சியோனி மால்வா சட்டமன்றத் தொகுதி,** (*Seoni-Malwa Assembly constituency*) மத்திய இந்தியாவில் உள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.  
இது நர்மதாபுரம் மாவட்டத்தின் ஒரு பகுதியாகும்.
# சியோனி மால்வா சட்டமன்றத் தொகுதி

## சட்டப் பேரவை உறுப்பினர்கள்

| 2018 | பிரேம்சங்கர் குஞ்சிலால் வர்மா | பாரதிய ஜனதா கட்சி |
| --- | --- | --- |
| 2023 | } |  |
# அகலாப்புழா ஏரி

**அகலாப்புழா** (*Akalapuzha Lake*) என்பது கேரளத்தின் கோழிக்கோட்டில் அமைந்துள்ள ஒரு ஏரியாகும். இந்த ஏரி கோயிலாண்டியில் உள்ள கணையங்கோட்டில் இருந்து கோரப்புழா ஆற்றின் ஒரு பகுதியாகப் நீண்டு, அகலாப்புழா வடமேற்கே சென்று பய்யோலி சிர்ப்பில் (பய்யோலி கால்வாய்) குட்டியடிப்புழாவை சந்திக்கிறது.
# அகலாப்புழா ஏரி

## சொற்பிறப்பியல்

வில்லியம் லோகனின் மலபார் விவர ஏட்டின்படி, அகலப்புழா என்ற பெயர் 'அகலமுள்ள புழா' என்பதிலிருந்து வந்தது. இந்தியாவில் ஆங்கிலேயர் ஆட்சியின் போது அகலாபுழாவிற்கு அருகிலுள்ள துறையூர் துறைமுக நகரமாக இருந்தது. மேலும் இருபதாம் நூற்றாண்டின் இறுதி வரை ஏரியில் நீர் போக்குவரத்து மிகவும் சுறுசுறுப்பாக இயங்கி வந்தது. இது கோழிக்கோடு குட்டநாடு என்று அழைக்கப்படுகிறது . நெல்லியடி கடவு பாலம் அகலப்புழாவின் குறுக்கே கொயிலாண்டி நகராட்சியையும் கீழரியூர் கிராமத்தையும் இணைக்கும் வகையில் அமைக்கப்பட்டு 2000 சனவரி 30 அன்று அப்போதைய கேரள முதல்வர் திரு.இ. கே. நாயனார் அவர்களால் திறந்து வைக்கப்பட்டது.  
எஸ்.ஏ.ஆர்.பி.டி.எம் அரசு கல்லூரி கொயிலாண்டி அகலப்புழா கரையில் அமைந்துள்ளது.
# அகலாப்புழா ஏரி

## சுற்றுலா

இது படகு சேவைகள் மற்றும் ஓய்வில்ங்கள் கொண்ட ஒரு முக்கிய சுற்றுலா தலமாகும்.  
பாம்பன் துறவு என்பது இப்பகுதியில் திரையுலகினருக்கு நன்கு தெரிந்த இடமாகும். தீவண்டி என்ற மலையாளத் திரைப்படம் வெளியானதில் இருந்து அகலப்புழா கவனம் பெறத் தொடங்கியது.  
இந்த ஏரி ஆழமற்றது. மட்டி உட்பட பல மீன்களின் வாழிடமாக உள்ளது. அகலப்புழா உப்பங்கழியில் வளர்க்கப்படும் கரிமீன் ( முத்துப்புள்ளி மீன் ) பெரும்பாலும் மாலை நேர உணவாகும்.  
நெல்லியடி கடவு பாலத்தில் இருந்து தூண்டில்களைப் பயன்படுத்தி மீன்பிடிப்பது இப்பகுதியைச் சுற்றியுள்ள மக்களிடையே பிரபலமான செயலாகும்.  
அகலாபுழா படகு முனையம் தே.நெ 66 இக்கு அருகில் உள்ளது. இந்த முனையத்தை பய்யோலி நகரத்திலிருந்து, 6 கி.மீ (3.7 மைல்), திக்கோடியில் இருந்து 5கி.மீ. (3.1மைல்), பிசாரிக்காவு கோயிலில் இருந்து 8கி.மீ. (5.0மைல்) தொலைவில் உள்ளது.  
அருகிலுள்ள சுற்றுலா தலங்களில் பின்வருவன அடங்கும்:  
- மைக்ரோவேவ் காட்சி முனை 8 கி.மீ தொலைவில் உள்ளது. மலை உச்சியில் இருந்து படகு முனையம், ஏரியின் தோற்றம் போன்றவற்றைக் காண இயலும்
- கடலூர் முனை கலங்கரை விளக்கம் அகலப்புழா படகு முனையத்திலிருந்து 7கி.மீ. (4.3மைல்)
- திக்கோடி டிரைவ் இன் கடற்கரை 6கி.மீ. (3.7மைல்)
- கொல்லம் சிரா 6கி.மீ. (3.7மை)
- கொடிக்கால் கடற்கரைக் கைப்பந்து மைதானம் 6கி.மீ. (3.7மைல்)
- கொல்லம், பரப்பள்ளி கடற்கரை 10கி.மீ. (6.2மை)
- கப்பாடு கடற்கரை 18கி.மீ. (11மை)
- கடலுண்டி பறவைகள் சரணாலயம்
# அகலாப்புழா ஏரி

## அருகில் உள்ள தொடருந்து நிலையங்கள்

அருகிலுள்ள தொடருந்து நிலையங்கள்: திக்கோடி ( 7.5கி.மீ[4.7மை] ), பய்யோலி ( 8.5கி.மீ[5.3மை] ), கொய்லாண்டி தொடருந்து நிலையம் ( 11கி.மீ[6.8மை] ), வடகரா தொடருந்து நிலையம் ( 15கி.மீ[9.3மை] ), கோழிக்கோடு தொடருந்து நிலையம் ( 36கி.மீ[22மை] )  
அருகிலுள்ள வானூர்தி நிலையங்கள்: கோழிக்கோடு பன்னாட்டு வானூர்தி நிலையம் ( 60கி.மீ[37மை] ), கண்ணூர் பன்னாட்டு வானூர்தி நிலையம் ( 63கி.மீ[39மை] )
# அகலாப்புழா ஏரி

## அருகிலுள்ள கிராமங்களும் நகரங்களும்

கீழரியூர் (கிழக்கு), துறையூர் (வடக்கு), பய்யோலி (வடமேற்கு), திக்கொடி (மேற்கு), விய்யூர் ( கொயிலாண்டி ) (மேற்கு).
# அருண் சுபாஷ்சந்திர யாதவ்

**அருண் சுபாஷ்சந்திர யாதவ்** (*Arun Subhashchandra Yadav*) பிறப்பு 15 சனவரி 1974) ஓர் இந்திய அரசியல்வாதியும் 14வது மக்களவை மற்றும் 15வது மக்களவையின் முன்னாள் உறுப்பினரும் ஆவார். இவர் இந்தியத் தேசிய காங்கிரசு கட்சியின் உறுப்பினர் ஆவார்.
# அருண் சுபாஷ்சந்திர யாதவ்

## இளமையும் கல்வியும்

அருண் யாதவ், சுபாஷ் யாதவ் மற்றும் தமயந்தி யாதவ் ஆகியோரின் மூத்த மகன். இவர் இந்தூரில் உள்ள டேலி கல்லூரியில் பள்ளிப்படிப்பை முடித்தார். பின்னர் இராசத்தானின் செய்ப்பூரில் உள்ள எசு. எசு. சுபோத் ஜெயின் வணிகவியல் கல்லூரியில் இளங்கலை வணிக பட்டம் பெற்றார்.
# அருண் சுபாஷ்சந்திர யாதவ்

## வகித்த பதவிகள்

| 01 | 2007 | 2009 | 14வது மக்களவை உறுப்பினர் |  |
| --- | --- | --- | --- | --- |
| 02 | 2008 | 2009 | உறுப்பினர், பொதுக் கணக்குக் குழு |  |
| 03 | 2009 | 2014 | 15வது மக்களவை உறுப்பினர் (2வது முறை) |  |
| 04 | 2009 | 2011 | மத்திய மாநில அமைச்சர், கனரக தொழில்கள் மற்றும் பொது நிறுவனங்கள் |  |
| 05 | 2011 | 2011 | மத்திய வேளாண்மை மற்றும் உணவு பதப்படுத்தும் தொழில் துறை இணை அமைச்சர் | } |
# அருண் சுபாஷ்சந்திர யாதவ்

## மேலும் பார்க்கவும்

- இந்தியாவின் 15வது மக்களவை உறுப்பினர்களின் பட்டியல்
# புரோமோசில் முப்புளோரைடு

**புரோமோசில் முப்புளோரைடு** (*Bromosyl trifluoride*) என்பது BrOF<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். புரோமின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.
# புரோமோசில் முப்புளோரைடு

## தயாரிப்பு

நீரற்ற ஐதரசன் புளோரைடுடன் பொட்டாசியம் டெட்ராபுளோரோ ஆக்சோபுரோமேட்டு (K[BrOF<sub>4</sub>) சேர்மத்தை சேர்த்து –78 °செல்சியசு வெப்பநிலையில் வினைபுரியச் செய்து புரோமோசில் முப்புளோரைடை தயாரிக்கலாம்.  
::HF + K[BrOF<sub>4</sub>] -> BrOF<sub>3</sub> + K[HF<sub>2</sub>]  
- இலித்தியம் நைட்ரேட்டுடன் புரோமின் ஐம்புளோரைடை சேர்த்து வினையில் ஈடுபடுத்தினாலும் புரோமோசில் முப்புளோரைடு உருவாகும்.
# புரோமோசில் முப்புளோரைடு

## இயற்பியல் பண்புகள்

புரோமோசில் முப்புளோரைடு அறை வெப்பநிலையில் நிறமற்ற திரவமாக காணப்படுகிறது. இது தண்ணீருடன் வினைபுரிகிறது.
# புரோமோசில் முப்புளோரைடு

## வேதிப் பண்புகள்

நிலைப்புத்தன்மை அற்ற புரோமோசில் முப்புளோரைடு அறை வெப்ப நிலையில் சிதைவடைகிறது:
::2BrOF<sub>3</sub> → 2BrF<sub>3</sub> + O<sub>2</sub>